Rouden Iwwerris

E Rouden Iwwerris ass e Stär, deen um Enn vu senger Entwécklung ukomm ass a sech riseg opgeblosen huet.

Hie gläicht engem Roude Ris, ass awer méi grouss a masseräich. En Iwwerris kann déi 10- bis 50-fach Mass an e Radius kréien, deen 1000-mol méi grouss ass, wéi eis Sonn.

Nom Erreeche vum Dräi-Alpha-Prozess am Kär vum Stär léisst de Stralungsdrock no. D'Gravitatiounskräften iwwerweien an drécken dat Bannenzegt vum Stär zesummen, dat sech daduerch erhëtzt. Dëst féiert zu enger Ausdeenung vun de baussenzege Gasschichten, déi dobäi ofkillen, an d'Liicht haaptsächlech am roude Spektralberäich ofstralen. Déi absolut Hellegkeet vun engem Iwwerris ka -10M erreechen.

D'Stäre Betelgeuse an Antares si bekannt Rout Iwwerrisen. De Stär VY Canis Majoris huet 1800 bis 2100-mol den Duerchmiesser vun eiser Sonn.

 Beispiller 
 Numm  Mass Radius  Liichtkraaft Antares (α Sco A)  15–18 M☉ 820 R☉  90.000 L☉ Betelgeuse (α Ori A)  20 M☉ 1000–950 R☉  135.000 L☉ Granatstär (μ Cep A)  25 M☉ 1420 R☉  350.000 L☉ Rubinstär (119 Tau)  15–18 M☉ 600 R☉  50.000 L☉ VV Cephei A  25–40 M☉ 1900–1600 R☉  275.000–575.000 L☉ VY Canis Majoris  30–40 M☉ 2100–1800 R☉  400.000–500.000 L☉

 Kuckt och 
 Ënnerris
 Giele Ris
 Himmelskierper 
 Risestär
 Roude Ris
 Hertzsprung-Russell-Diagramm

 Um Spaweck 

 Rouden Iwwerris späizt Matière
 Stäre - Entwécklung an Enn (och fir Fachfriemer) (Uni Mainz) (PDF; 6,0 MB)
 Genesis vun engem masseräiche Stär (Uni Erlangen) (PDF; 2,8 MB)

Kategorie:Stären
Kategorie:Rout Risen